**ບົດກ່າວຂອບໃຈ**

**ຕໍ່ກ້ອນກຳລັງ ປກຊ-ກສ, ກຳມະກອນ, ພະນັກງານ-ລັດຖະກອນ**

ຮຽນ : ຄະນະປະທານ ກອງປະຊຸມທີ່ນັບຖື !

ຮຽນ: ບັນດາທ່ານ ຜູ່ແທນ ແລະແຂກກອງປະຊຸມ ທີ່ຮັກແພງ!

ເນື່ອງໃນໂອກາດທີ່ມີຄວາມໝາຍຄວາມສຳຄັນນີ້, ຕາງໜ້າຄະນະປະທານ ແລະຜູ່ແທນກອງປະຊຸມ ໃຫ່ຍ ຄັ້ງທີ VIII ຜູ່ແທນສະຫະພັນແມ່ຍິງແຂວງ ຂໍສະແດງຄວາມຂອບອົກ-ຂອບໃຈຢ່າງຍິ່ງ ຕໍ່ກ້ອນກຳລັງ ປະກອບອາວຸດ, ກຳມະກອນ, ພະນັກງານ-ລັດຖະ ກອນທີ່ໃຫ້ກຽດເຂົ້າອວຍພອນອັນປະເສີດແດ່ກອງປະຊຸມໃຫ່ຍຄັ້ງນີ້.

ຕະຫລອດໄລຍະຜ່ານມາ ຄະນະບໍລິຫານງານສະຫະພັນແມ່ຍິງແຂວງ ໄດ້ໃຫ້ຄວາມສຳຄັນຕໍ່ເຫລົ່າກຳລັງປ້ອງກັນຊາດ-ປ້ອງກັນຄວາມສະຫງົບ, ພະນັກງານ, ກຳມະກອນ ​ເວລາ​ໃດ​ກໍ່ຖືວ່າກຳລັງດັ່ງກ່າວ ເປັນກໍາລັງຫລັກແຫລ່ງ ຂອງການປະຕິວັດ, ເປັນເຄື່ອງມືຂອງພັກໃນການສະກັດກັ້ນ ແລະຕ້ານກົນອຸບາຍຂອງພວກສັດຕູ, ກຸ່ມຄົນ​ບໍ່ຫວັງ​ດີຕໍ່ລະ ບອບ​ໃໝ່​, ​ສ້າງສາພັດທະນາ​ແຂວງ​ພວກ​​ເຮົາ​ໃຫ້ຈະເລີນຮຸ່ງເຮືອງ, ເຮັດໃຫ້ສັງຄົມມີ​ຄວາ​ມເປັນລະບຽບຽບຮຽບຮອ້ຍ, ເສດຖະກິດໄດ້ຮັບການພັດທະນາ, ແລະມີສະຖຽນລະພາບທາງດ້ານການເມືອງ.ເວົ້າລວມແລ້ວກໍາລັງປອ້ງກັນຊາດ ປອ້ງກັນຄວາມສະຫງົບ, ພະນັກ ງານ, ກໍາມະກອນແມ່ນລ້ວນແຕ່ເປັນກໍາລັງແຮງທີ່ສໍາຄັນໃນການປະກອບສ່ວນໃນການປັກປັກຮັກສາ ແລະສ້າງສາ ພັດທະນາແຂວງຫລວງພະບາງຂອງພວກເຮົາ.

ຕາງໜ້າຄະນະປະທານ, ຜູ່ແທນກອງປະຊຸມໃຫ່ຍຜູ່ແທນສະຫະພັນແມ່ຍິງແຂວງ ຂໍສະແດງຄວາມຂອບອົກ ຂອບໃຈ ແລະອວຍພອນແດ່ບັນດາທ່ານ, ບັນດາສະຫາຍ ຈົ່ງມີສຸຂະພາບເຂັ້ມແຂງ, ປະສົບຜົນສຳເລັດໃນໜ້າທີ່ວຽກງານ. ສືບຕໍ່ປົກປັກຮັກສາ ແລະພັດ ທະນາແຂວງຫລວງພະບາງໃຫ້ກ້າວຂຶ້ນຢ່າງບໍ່ຢຸດຢັ້ງ.

**ຂໍຂອບໃຈ**

**ບົດກ່າວຂອບໃຈ**

**ຕໍ່ກ້ອນກຳລັງ ເຍົາວະຊົນ,​ ຊາວໜຸ່ມ, ນັກຮຽນ ແລະນັກສຶກສາ.**

ຮຽນ : ຄະນະປະທານ ກອງປະຊຸມທີ່ນັບຖື !

ຮຽນ: ບັນດາທ່ານ ຜູ່ແທນ ແລະແຂກຜູ້ມີກຽດ ທ່ານຍິງ ທ່ານຊາຍ ທີ່ຮັກແພງ!

ເນື່ອງໃນໂອກາດທີ່ມີຄວາມໝາຍຄວາມສຳຄັນນີ້ ຕາງໜ້າຄະນະປະທານ ແລະຜູ່ແທນກອງປະຊຸມໃຫ່ຍ ຄັ້ງທີ VIII ຜູ່ແທນສະຫະພັນແມ່ຍິງແຂວງ ຂໍສະແດງຄວາມຂອບໃຈເປັນຢ່າງຍິ່ງ ຕໍ່ກ້ອນກຳລັງເຍົາວະຊົນ,​ ຊາວໜຸ່ມ, ນັກຮຽນ, ນັກສຶກສາທີ່ໃຫ້ກຽດເຂົ້າອວຍພອນແດ່ກອງປະຊຸມໃຫ່ຍໃນຄັ້ງນີ້.

ເຍົາວະຊົນ, ຊາວໜຸ່ມ, ນັກຮຽນ ແລະນັກສຶກສາ ແມ່ນໜໍ່ແໜງ,​ ກຳລັງແຮງຂອງຊາດ, ປຽບເໝືອນກະດູກສັນຫລັງທີ່ແຂງແກ່ນຂອງຊາດ ທັງເປັນທຶນຮອນອັນປະເສີດຂອງພັກໃນການສືບຕໍ່ພາລະກິດປະຕິວັດ.

ຂໍຮຽກຮ້ອງມາຍັງພວກລູກ-ຫຼານ ຈົ່ງພ້ອມກັນຕັ້ງໜ້າຝຶກຝົນຫລໍ່ຫລອມ ຄຸນສົມບັດ, ຮໍ່າຮຽນເອົາແບບແຜນ, ຄຸນສົມບັດສິນທໍາປະຕິວັດຂອງທ່ານຜູ້ນໍາ, ຟັງຄຳສັ່ງສອນຂອງຄູ-ອາຈານ ແລະພໍ່ແມ່, ຕັ້ງໜ້າສຶກສາຮໍ່າຮຽນເອົາວິຊາຄວາມຮູ້ ຄູ່ກັບການພັດທະນາຄວາມສາມາດ, ເຂັ້ມງວດຕໍ່ລະບຽບວິໄນ, ດັ່ງຄຳຂວັນຂອງຊາວໜຸ່ມທີ່ວ່າ: “ ຊາວໜຸ່ມແມ່ນກຳລັງແຮງຂອງຊາດ, ເປັນແຂນຂວາຂອງພັກ, ຊາວໜຸ່ມປຽບເໝືອນດັ່ງນົກອິນຊີ ທີ່ບໍ່ຫວັ່ນກົວຕໍ່ພະຍຸລົມແດງ, ​ບອ່ນໃດຍາກ ຊາວໜຸ່ມບຸກ, ບ່ອນໃດທຸກຊາວໜຸ່ມຜ່ານຜ່າ, ບ່ອນໃດຊາດຕ້ອງການຊາວໜຸ່ມຂານອາສາ, ກໍາໃຫ້ແໜ້ນ ແລະຮູ້ຈັດຕັ້ງປະຕິບັດຄຳຂວັນ 4 ບຸກ ເພື່ອເຮັດໃຫ້ລູກຫລານກາຍເປັນຜູ່ທີ່ມີຄວາມຮູ້, ຄວາມສາມາດ ກາຍເປັນຜູ່ສືບທອດເຂັ້ມແຂງຂອງການປະຕິວັດໃນອານາຄົດ”

ຕາງໜ້າຄະນະປະທານ, ຜູ່ແທນກອງປະຊຸມໃຫ່ຍ ຂໍອວຍພອນແດ່ພວກລູກ-ພວກຫລານ ຈົ່ງມີສຸຂະພາບເຂັ້ມແຂງ, ປະສົບຜົນສຳເລັດໃນການສຶກສາຮໍ່າຮຽນ, ເປັນລູກທີ່ດີຂອງພໍ່ແມ່ ແລະຂອງສັງຄົມ.

**ຂໍຂອບໃຈ**

**ບົດກ່າວຂອບໃຈ**

**ຕໍ່ກ້ອນກຳລັງ ມວນຊົນ**

ຮຽນ : ຄະນະປະທານ ກອງປະຊຸມທີ່ນັບຖື !

ຮຽນ: ບັນດາທ່ານ ຜູ່ແທນ ແລະແຂກກອງປະຊຸມ ທີ່ຮັກແພງ!

ເນື່ອງໃນໂອກາດທີ່ມີຄວາມໝາຍຄວາມສຳຄັນນີ້, ຕາງໜ້າຄະນະປະທານ ແລະຜູ່ແທນກອງປະຊຸມ ໃຫ່ຍ ຄັ້ງທີ VIII ຜູ່ແທນແມ່ຍິງແຂວງ ຂໍສະແດງຄວາມຂອບໃຈເປັນຢ່າງສູງ ຕໍ່ກ້ອນກຳລັງມວນຊົນ,​ ທີ່ໃຫ້ກຽດເຂົ້າອວຍພອນອັນປະເສີດແດ່ກອງປະຊຸມຄັ້ງນີ້.

ດ້ວຍຄວາມດຸໝັ່ນ, ຄວາມຈົ່ງຮັກພັກດີຕໍ່ພັກ,​ ຄວາມຮັກບ້ານເກີດເມືອງນອນຂອງຕົນຢ່າງສະເໝີຕົ້ນສະເໝີປາຍ. ປະຊາຊົນບັນດາເຜົ່າພາຍໃນແຂວງຫລວງພະບາງ ເວລາໃດກໍ່ໄດ້ຕັ້ງໜ້າສີມຂະຫາຍຄວາມສາມັກຄີອັນເປັນປຶກແຜ່ນ, ເຊີດຊູນໍ້າໃຈຮັກຊາດ, ຮັກລະບອບໃໝ່, ດ້ວຍນໍ້າໃຈເປັນເຈົ້າຕົນເອງ, ກຸ້ມຕົນເອງ, ເພິ່ງຕົນເອງ-ສ້າງຄວາມເຂັ້ມແຂງດ້ວຍຕົນເອງ ແລະດ້ວຍຄວາມເປັນເຈົ້າການໃນການຈັດຕັ້ງປະຕິບັດມະຕິຂອງພັກວາງອອກ, ພໍ່ແມ່ ພີ່ນອ້ງທຸກຖ້ວນໜ້າກໍ່ໄດ້ຕັ້ງໜ້າປະກອບສ່ວນເຂົ້າໃນພາລະກິດປົກປັກຮັກສາ ແລະສ້າງສາພັດທະນາແຂວງຫລວງພະບາງຂອງພວກເຮົາຈົນມີການຫັນປ່ຽນໃນທ່ວງທ່າດີຂຶ້ນຢ່າງບໍ່ຢຸດຢັ້ງ.

ຕາງໜ້າຄະນະປະທານ, ຜູ່ແທນກອງປະຊຸມໃຫ່ຍ ຂໍຮຽກຮ້ອງມາຍັງ ປະຊາຊົນບັນດາເຜົ່າໃນທົ່ວແຂວງ ຈົ່ງສືບຕໍ່ເສີມຂະຫຍາຍມູນເຊື້ອອັນດີງາມ, ເພີ່ມທະວີນໍ້າໃຈຮັກຊາດ-ຮັກ ລະບອບໃໝ່, ຄວາມສາມັກຄີອັນເປັນປຶກແຜ່ນ; ພ້ອມກັນຈັດຕັ້ງຜັນຂະຫຍາຍມະຕິກອງປະຊຸມໃຫ່ຍອົງຄະນະພັກແຂວງຄັ້ງທີ VI ແລະມະຕິກອງປະຊຸມໃຫ່ຍ ຄັ້ງທີ VIIIຜູ່ແທນແມ່ຍິງແຂວງໃຫ້ປະກົດຜົນເປັນຈິງ.

ຂໍອວຍພອນໄຊໃຫ້ບັນດາທ່ານ,​ ຈົ່ງມີສຸຂະພາບເຂັ້ມແຂງ, ມີຄວາມຜາສຸກໃນຄອບຄົວ ແລະປະສົບຜົນສຳເລັດໃນໜ້າທີ່ການງານ.

**ຂໍຂອບໃຈ**

**ບົດກ່າວຂອບໃຈ**

**ຄອບຄົວຕົວແບບຫັດຖະກໍາຕໍ່າຫູກ-ທໍໄໝ**

ຮຽນ : ຄະນະປະທານ ກອງປະຊຸມທີ່ນັບຖື !

ຮຽນ: ບັນດາທ່ານ ແຂກທີ່ມີກຽດ, ຜູ່ແທນກອງປະຊຸມ ທີ່ຮັກແພງ

ວຽກງານຫັດຖະກໍາ ຕໍ່ຫູກທໍໄໝ ກໍ່ແມ່ນວຽກງານໜຶ່ງທີ່ເອື້ອຍນອ້ງແມ່ຍິງເຄີຍມີມູນເຊື້ອມາແຕ່ດົນນານ ເປັນສີມືທີ່ແຂກຕ່າງດ້າວ ທ້າວຕ່າງແດນນິຍົມຊົມໃຊ້ຜົນຜະລິດ. ອັນນີ້ມັນໄດ້ສະແດງໃຫ້ເຫັນວ່າ ແມ່ຍິງລາວຂໍ້າມືເປັນລາຍ ຫງາຍມືເປັນດອກ. ໃນໂອກາດທີ່ມີຄວາມໝາຍສໍາຄັນນີ້ຕາງໜ້າຄະນະປະທານ, ຜູ້ແທນກອງປະຊຸມໃຫຍ່ຜູ່ແທນແມ່ຍິງແຂວງ ຂໍສະແດງຄວາມຂອບໃຈທ່ານ ນາງ ສິງທອງ ທີ່ໄດ້ນໍາເອົາຜົນສໍາເລັດຂອງຕົນເອງ ມາເອກອ້າງຕໍ່ກອງປະຊຸມໃຫຍ່ຜູ່ແທນແມ່ຍິງແຂວງ ທ່ານເປັນຜູ້ໜຶ່ງທີ່ເປັນຜູ້ສືບທອດມູນເຊື້ອດຸໝັ່ນຂະຫຍັນພຽນ, ພັດທະນາສີໄມ້ລາຍມື ສາມາດຍົກສູງຊີວິດການເປັນຢູ່ຂອງຄອບຄົວດີຂຶ້ນເປັນກ້າວໆ.

ໃນໂອກາດອັນສະຫງ່າລາສີນີ້,​ຂໍອວຍພອນມາຍັງທ່ານຈົ່ງມີສຸກະພາບເຂັ້ມແຂງ, ປະສົບຜົນສໍາ ເລັດໃນໜ້າທີ່ການງານມີຄວາມຜາສຸກໃນຊີວິດສ່ວນຕົວ ແລະ ຄອບຄົວ, ສຶບຕໍ່ເສີມຂະຫຍາຍມູນເຊື້ອວັດທະນະທໍາອັນດີງາມໃຫ້ຄົງຢູ່ຄູ່ເອື້ອຍນ້ອງແມ່ຍິງຕະຫຼອດໄປ.

**ຂໍຂອບໃຈ**

**ບົດກ່າວຂອບໃຈ**

**ຄອບຄົວຕົວແບບ ສົ່ງເສີມຫັດຖະກໍາປັກດິ້ງ ແລະ ຊ້ານໍ້າກ້ຽງ**

ຮຽນ : ຄະນະປະທານ ກອງປະຊຸມທີ່ນັບຖື !

ຮຽນ: ບັນດາທ່ານ ແຂກທີ່ມີກຽດ, ຜູ່ແທນກອງປະຊຸມ ທີ່ຮັກແພງ

ການຫຍິບປັກດິ້ງ ແລະເຮັດຊ້ານ້ຳກ້ຽງຖືວ່າເປັນງານສິນລະປະອັນໂດດເດັ່ນ ແລະ ຊົງຄຸນຄ່າທາງດ້ານສືມື ທັງເປັນເອກະລັກສະເພາະຂອງຊາວ ຫລວງພະບາງ ຊຶ່ງສະແດງເຖິງຄວາມລະອຽດອອ່ນ, ຄວາມດຸໝັ່ນຂະຫຍັນພຽນ ແລະເປັນການອານຸລັກຮັກສາ ແລະເສີມຂະຫຍາຍມູນເຊື້ອສີໄມ້ລາຍມືທີ່ມີມາແຕ່ດຶກດໍາບັນ.

ຕາງໜ້າຄະນະປະທານ, ຜູ້ແທນກອງປະຊຸມໃຫຍ່ ຂໍສະແດງຄວາມຂອບໃຈທ່ານ ນາງ ສົມຈັນ ມິດທິຍາພອນ ທີ່ໄດ້ນໍາເອົາຜົນສໍາເລັດອັນຍິ່ງໃຫຍ່ຂອງຕົນ ມາເອກອ້າງຕໍ່ກອງປະຊຸມ.

ໃນໂອກາດອັນສະຫງ່າລາສີນີ້,​ຂໍອວຍພອນແດ່ທ່ານຈົ່ງມີສຸຂະພາບແຂງແຮງ, ມີຄວາມຜາສຸກໃນຄອບຄົວ ແລະສຶບຕໍ່ສົ່ງເສີມວັດທະນະທໍາທາງດ້ານສີມືອັນດີງາມໃຫ້ຄົງຢູ່ກັບຊາວຫຼວງພະບາງຕະຫຼອດໄປ.

**ຂໍຂອບໃຈ**

**ບົດກ່າວຂອບໃຈ**

**ຕາງໜ້າກຸ່ມຜະລິດໄຄແຜ່ນ**

ຮຽນ : ຄະນະປະທານ ກອງປະຊຸມທີ່ນັບຖື !

ຮຽນ: ບັນດາທ່ານ ແຂກທີ່ມີກຽດ, ຜູ່ແທນກອງປະຊຸມ ທີ່ຮັກແພງ

ການຜະລິດໄຄແຜ່ນກໍ່ເປັນມູນເຊື້ອຂອງເອື້ອຍນອ້ງແມ່ຍິງຊາວ ຫລວງພະບາງ ແລະກໍ່ເປັນອາຊີບໜຶ່ງທີ່ສ້າງລາຍຮັບທີ່ສໍາຄັນໃຫ້ແກ່ຄອບຄົວແລະ ເປັນຜະລິດຕະພັນທີ່ໄດ້ຮັບຄວາມນິຍົມໃນຕະຫຼາດ ແລະການສ້າງຕັ້ງກຸ່ມຜະລິດໄຄແຜ່ນມັນໄດ້ສະແດງເຖິງຄວາມສາມັກຄີອັນເປັນປຶກແຜ່ນຂອງເອື້ອຍນອ້ງແມ່ຍິງ ມັນໄດ້ສ້າງເງືອ່ນໄຂອັນດີໃນການປົກ ປອ້ງສິດ ແລະຜົນປະໂຫຍດຂອງຜູ້ຜະລິດ.

ຕາງໜ້າຄະນະປະທານ, ຜູ້ແທນກອງປະຊຸມໃຫຍ່ ຂໍສະແດງຄວາມຂອບໃຈທ່ານ ນາງ . . . . . . . . . . . …………… ທີ່ໄດ້ນໍາເອົາຜົນສໍາເລັດຂອງກຸ່ມ ມາເອກອ້າງຕໍ່ກອງປະຊຸມໃຫຍ່ຜູ່ແທນແມ່ຍິງແຂວງ.

ໃນໂອກາດອັນສະຫງ່າລາສີນີ້,​ ຂໍອວຍພອນມາຍັງທ່ານຈົ່ງມີສຸກະພາບເຂັ້ມແຂງ, ມີຄວາມຜາສຸກໃນ ຄອບຄົວ ແລະ ສຶບຕໍ່ເສີມຂະຫຍາຍຄວາມດຸ່ໝັ່ນພາກພຽນ, ຄວາມສາມັກຄີໃຫ້ແໜ້ນແຟ້ນຕະຫລອດໄປ.

**ຂໍຂອບໃຈ**

**ບົດກ່າວຂອບໃຈ**

**ປະທານແນວລາວສ້າງຊາດແຂວງ**

ຮຽນ : ຄະນະປະທານ ກອງປະຊຸມທີ່ນັບຖື !

ຮຽນ: ບັນດາທ່ານ ແຂກທີ່ມີກຽດ, ຜູ່ແທນກອງປະຊຸມ ທີ່ຮັກແພງ

ຂ້າພະເຈົ້າ ມີຄວາມພາກພູມໃຈ ແລະເປັນກຽດຢ່າງຍິ່ງ ທີ່ໄດ້ຕ້ອນຮັບທ່ານ ປະທານ ແນວລາວສ້າງຊາດແຂວງ ທີ່ໄດ້ສະຫຼະເວລາອັນມີຄຸນຄ່າ ແລະປະກອບຄຳຄິດຄຳເຫັນຕໍ່ກອງປະຊຸມໃຫ່ຍໃນຄັ້ງນີ້.

ອົງການແນວລາວສ້າງຊາດເປັນອົງການຈັດຕັ້ງໜຶ່ງທີ່ໃຫ້ການອູ້ມຊູຊ່ວຍເຫລືອສະຫະພັນແມ່ຍິງຕະຫລອດມາ. ການປະກອບຄຳເຫັນຂອງທ່ານຄັ້ງນີ້ໄດ້ຍົກໃຫ້ເຫັນບົດ ຮຽນອັນອຸດົມສົມ ບູນຕໍ່ກອງປະຊຸມຂອງພວກເຮົາ, ເຮັດໃຫ້ຜູ່ແທນກອງປະຊຸມໄດ້ຮັບຮູ້ບົດຮຽນອັນໃໝ່, ເພື່ອໄປໝູນໃຊ້ໃນການປະຕິບັດໜ້າທີ່ວຽກງານຂອງຕົນ.

ບັນດາຄຳຄິດ ຄຳເຫັນຂອງທ່ານ ໄດ້ກາຍເປັນເຂັມຊີ້ທິດເຍືອງທາງ, ເປັນບົດຮຽນອັນປະເສີດໃຫ້ແກ່ສະຫະພັນແມ່ຍິງ ເພື່ອນຳເອົາໄປຈັດຕັ້ງປະຕິບັດໃນຕໍ່ໜ້າໃຫ້ປະກົດຜົນເປັນຈິງ ແລະກ້າວໜ້າຢ່າງບໍ່ຢຸດຢັ້ງ.

ໃນໂອກາດອັນສະຫງ່າລາສີນີ້,​ຂໍອວຍພອນມາຍັງທ່ານຈົ່ງມີສຸກະພາບເຂັ້ມແຂງ, ມີຄວາມຜາສຸກໃນຄອບຄົວ ແລະ ສຶບຕໍ່ໃຫ້ການສະໜັບສະນູນ ອູ້ມຊູຊ່ວຍເຫລືອພວກເຮົາ.

**ຂໍຂອບໃຈ**

**ບົດກ່າວຂອບໃຈ**

**ປະທານສະຫະພັນກໍາມະບານແຂວງ**

ຮຽນ : ຄະນະປະທານ ກອງປະຊຸມທີ່ນັບຖື !

ຮຽນ: ບັນດາທ່ານ ແຂກທີ່ມີກຽດ, ຜູ່ແທນກອງປະຊຸມ ທີ່ຮັກແພງ

ຂ້າພະເຈົ້າ ມີຄວາມພາກພູມໃຈ ແລະເປັນກຽດຢ່າງຍິ່ງ ທີ່ໄດ້ຕ້ອນຮັບ ປະທານ ສະຫະພັນກໍາມະບານແຂວງ ທີ່ໄດ້ສະຫຼະເວລາອັນມີຄຸນຄ່າປະກອບຄຳຄິດຄຳເຫັນຕໍ່ກອງປະຊຸມໃຫ່ຍໃນຄັ້ງນີ້.

ອົງການຈັດຕັ້ງກໍາມະບານກໍ່ແມ່ນອົງການຈັດຕັ້ງມະຫາຊົນໜຶ່ງທີ່ມີການພົວພັນສະນິດແໜ້ນ, ໃຫ້ການສະໜັບສະໜູນ, ຊອ່ຍເຫລືອສະຫະພັນແມຍິງພວກເຮົາ. ການປະກອບຄຳເຫັນຂອງທ່ານໄດ້ຍົກໃຫ້ເຫັນບົດຮຽນອັນລໍ້າຄ່າຕໍ່ກອງປະຊຸມຂອງພວກເຮົາ, ເຮັດໃຫ້ຜູ່ ແທນກອງປະຊຸມໄດ້ມີບົດຮຽນໃໝ່, ເພື່ອໄປໝູນໃຊ້ໃນຕໍ່ໜ້າ.

ໃນໂອກາດອັນສະຫງ່າລາສີນີ້,​ຂໍອວຍພອນມາຍັງທ່ານຈົ່ງມີສຸກະພາບເຂັ້ມແຂງ, ມີຄວາມຜາສຸກໃນຄອບຄົວ ແລະຂໍໃຫສຶບຕໍ່ໃຫ້ການສະໜັບສະນູນ ອູ້ມຊູຊ່ວຍເຫລືອພວກເຮົາ.

**ຂໍຂອບໃຈ**

**ບົດກ່າວຂອບໃຈ**

**ເລຂາຊາວໜຸ່ມແຂວງ**

ຮຽນ : ຄະນະປະທານ ກອງປະຊຸມທີ່ນັບຖື !

ຮຽນ: ບັນດາທ່ານ ແຂກທີ່ມີກຽດ, ຜູ່ແທນກອງປະຊຸມ ທີ່ຮັກແພງ

ຂ້າພະເຈົ້າ ມີຄວາມພາກພູມໃຈ ແລະເປັນກຽດຢ່າງຍິ່ງ ທີ່ໄດ້ຕ້ອນຮັບ ທ່ານ ເລຂາຊາວໜຸ່ມແຂວງ ທີ່ໄດ້ສະຫຼະເວລາອັນມີຄຸນຄ່າປະກອບຄຳຄິດຄຳເຫັນຕໍ່ກອງປະຊຸມໃຫ່ຍໃນຄັ້ງນີ້.

ອົງການຈັດຕັ້ງຊາວໜຸ່ມກໍ່ແມ່ນອົງການຈັດຕັ້ງມະຫາຊົນໜຶ່ງທີ່ມີການພາລະບົດບາດກ່ຽວພັນກັນ, ທັງສອງອົງການຈັດຕັ້ງພວກຂ້າພະເຈົ້າໄດ້ຄຽງບ່າຄຽງໄລ່ກັນເຄ່ືອນໄຫວ, ສະຫະພັນແມ່ຍິງພວກເຮົາໄດ້ຮັບການສະໜັບສະໜູນ, ຊອ່ຍເຫລືອ, ຮ່ວມໄມ້ຮ່ວມມືເປັນຢ່າງດີ. ການປະກອບຄຳເຫັນຂອງທ່ານໄດ້ຍົກໃຫ້ເຫັນບົດຮຽນອັນລໍ້າຄ່າຕໍ່ກອງປະຊຸມຂອງພວກເຮົາ, ຜູ່ແທນກອງປະຊຸມໄດ້ມີບົດຮຽນໃໝ່ ເພື່ອເອົາໄປໝູນໃຊ້ໃນຕໍ່ໜ້າ.

ໃນໂອກາດອັນສະຫງ່າລາສີນີ້,​ຂໍອວຍພອນມາຍັງທ່ານຈົ່ງມີສຸກະພາບເຂັ້ມແຂງ, ມີຄວາມຜາສຸກໃນຄອບຄົວ ແລະຂໍໃຫ້ສຶບຕໍ່ໃຫ້ການສະໜັບສະນູນ ອູ້ມຊູຊ່ວຍເຫລືອພວກເຮົາ.

**ຂໍຂອບໃຈ**